Julen står for døren, og for mange vil der være flæskesteg på menuen, men grisehud kan også bruges til andre ting. Fremover vil kvinder, som er ramt af brystkræft, kun skulle en enkelt gang under kniven, når de skal have rekonstrueret deres bryst i forbindelse med brystkræft. En af de første til at prøve metoden er 50-årige Anne Mette Jensen fra Hjørring, som er glad for operationen. Et kunstigt stykke grisehud bruges til at udvide brystmusklen, så man både kan fjerne og rekonstruere brystet på samme tid. Den nye metode tilbydes kvinder, som står foran en brystkræftoperation eller en forebyggende operation i forbindelse med arveligt betinget høj risiko for brystkræft. Det skriver P4 Nordjylland.

Opsummering:
Kvinder kan fremover nøjes med kun at komme under kniven en enkelt gang i forbindelse med brystkræft. Og det er på grund af grisehud.